**แบบฟอร์ม**

**การนำเสนอผลงาน Best practice Service Plan**

**การประชุมแลกเปลี่ยนเรียนรู้การพัฒนาระบบบริการสุขภาพ (Service Plan Sharing)**

**ครั้งที่ 4 ปี 2560**

**ชื่อผลงาน** จิตอาสากับปัญหาฆ่าตัวตาย (สาขาสุขภาพจิตและจิตเวช)

**รูปแบบการนำเสนอ** ผลงานวิชาการ

**ชื่อผู้ส่งผลงาน**

 นางกนกวรรณ ยองจา ตำแหน่งพยาบาลวิชาชีพชำนาญการ

 สถานที่ปฏิบัติงาน โรงพยาบาลเวียงหนองล่อง อำเภอเวียงหนองล่อง

 จังหวัดลำพูน เขตสุขภาพที่ 1

 มือถือ 063 – 1145298

 E-mail waw\_k@hotmail.com

 ปีที่ดำเนินการ ปีงบประมาณ 2559

**ความเป็นมาและความสำคัญของปัญหา**

 จังหวัดลำพูนมีอัตราการฆ่าตัวตายสำเร็จเป็นอันดับ 1 ของประเทศจากสถิติตั้งแต่ ปี 2556 –2558

พบอัตราการฆ่าตัวตายสำเร็จ 14.81 , 19.23 และ 19.36 ต่อแสนประชากรตามลำดับ อำเภอเวียงหนองล่องเป็นอำเภอเล็กๆ มีประชากร 17,800คน พื้นที่การปกครอง 3 ตำบล แต่พบว่ามีอัตราการฆ่าตัวตายสูงสุดใน

ปี 2559 และ 2558 เป็นอันดับ 1 ของจังหวัดลำพูน เครือข่ายป้องกันการแก้ปัญหาฆ่าตัวตายของอำเภอ

เวียงหนองล่อง ได้ตระหนัก เห็นความสำคัญ และดำเนินการแก้ไขอย่างจริงจัง

**วัตถุประสงค์**

 ลดอัตราการฆ่าตัวตายของประชากรอำเภอเวียงหนองล่อง

**วิธีการดำเนินงาน**

 เริ่มตั้งแต่ปี 2556 – ปี 258 มีการจัดอบรมฟื้นฟูความรู้แก่บุคลากรสาธารณสุขในการค้นหา

คัดกรองกลุ่มเสี่ยง ให้การปรึกษาเบื้องต้น อบรม อสม. ในการคัดกรองโรคซึมเศร้าในกลุ่มเสี่ยงและดำเนินการคัดกรองในพื้นที่ นำกลุ่มที่มีภาวะซึมเศร้าเข้าสูการรักษาและพัฒนาทักษะทางสังคมในการจัดการกับความเครียด นอกจากนี้ยังมีการอบรม ให้ความรู้ สร้างความตระหนักและร่วมมือในการแก้ไขปัญหาในกลุ่มแกนนำชุมชน จัดทำป้ายประชาสัมพันธ์ตามสถานที่สาธารณะในการประเมินภาวะซึมเศร้าด้วย 2 คำถาม ประชาสัมพันธ์เสียงตามสายในหมูบ้าน จากการดำเนินงานทั้งหมดพบว่ามีจำนวนผู้ที่ฆ่าตัวตายสำเร็จ ในปี 2557 จำนวน 1 รายและในปี 2558 จำนวน 1 ราย

 จากการวิเคราะห์เชิงลึกพบว่าพื้นที่ ที่ยังมีการฆ่าตัวตายอย่างต่อเนื่องทุกปี คือหมู่บ้านห้วยปันจ๊อย ตำบลหนองยวงจึงร่วมกับเครือข่ายในชุมชนหารูปแบบที่เหมาะสมในปี 2559 โดยมีกลุ่ม “จิตอาสาร่วมใจป้องกันการฆ่าตัวตาย” สมาชิกกลุ่มจิตอาสามาจากแกนนำชุมชน อสม.และสมาชิกในหมู่บ้านโดยยึดหลักการทำงานช่วยเหลือกลุ่มเสี่ยงอย่างรวดเร็ว ฉับไว หาทางออกในการแก้ไขปัญหาร่วมกันและที่สำคัญมีการติดตามอย่างต่อเนื่อง สร้างความรัก เอื้ออาทรและช่วยเหลือกันในชุมชน เกิดชมรมจักรยานเพื่อสุขภาพบ้านห้วยปันจ๊อย

**ผลการดำเนินงาน**

 1. ไม่มีการฆ่าตัวตายสำเร็จในหมู่บ้านห้วยปันจ๊อยเป็นระยะเวลา 18 เดือน

 2. มีเครือข่ายจิตอาสาหมู่บ้านห้วยปันจ๊อย

**อภิปรายผล**

ปัญหาการฆ่าตัวตายเป็นปัญหาสังคมที่ทุกภาคส่วนต้องมีส่วนร่วมในการแก้ไข บทเรียนจากหมู่บ้านห้วยปันจ๊อย ทำให้เกิดการเรียนรู้ว่าจิตอาสาที่เกิดจากคนในชุมชนสามารถให้การช่วยเหลือกลุ่มเสี่ยงต่อการฆ่าตัวตายได้ ควรให้มีการดำเนินการอย่างต่อเนื่องและขยายไปสู่ชุมชนอื่นต่อไป

**ความภาคภูมิใจ**

ชุมชนเกิดความสัมพันธ์ที่ดีต่อกันช่วยกันแก้ไขปัญหาและหันมาดูแลสุขภาพมากขึ้น และไม่มีผู้ฆ่าตัวตายสำเร็จในปีที่ผ่านมา